laion/Wikipedia-Exotic huggingface dataset:
איברהימה במבה

איברהימה קאדר אריאל במבה (באיטלקית: Ibrahima Kader Ariel Bamba; נולד ב-22 באפריל 2002 בורצ'לי שבאיטליה) הוא כדורגלן איטלקי המשחק בעמדת הבלם בקבוצת ויטוריה דה גימארייש מליגת העל הפורטוגלית. במבה גדל במחלקת הנוער של פרו ורצ'לי. בשנת 2020 עבר לוויטוריה דה גימארייש, והחל לשחק בקבוצת המילואים של המועדון. ב-27 בפברואר 2022 ערך את הופעת הבכורה שלו בקבוצה הראשונה של המועדון, בהפסד 3-0 לבנפיקה ליסבון במסגרת המחזור ה-24 בליגת העל הפורטוגלית לעונת 2021/2022. איברהימה במבה, באתר Transfermarkt איברהימה במבה, באתר Soccerway איברהימה במבה, באתר WorldFootball.net איברהימה במבה, באתר FootballDatabase.eu Bamba, jovem médio do V. Guimarães, à espreita de uma estreia de luxo באתר O Jogo, ‏ 8 באפריל 2022 (בפורטוגזית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איברהימה במבה".
פטר קורנלי

פטר קורנלי (בצרפתית: Petr Cornelie; נולד ב-26 ביולי 1995) הוא כדורסלן צרפתי המשחק בעמדות הפאוור פורוורד והסנטר במונקו מליגת העל הצרפתית והיורוליג. קורנלי, שגדל באלזס, שיחק בקבוצות הנוער של סן-ז'וזף שטרסבורג, Basket Club Souffelweyersheim ו-Association sportive d'Electricité de Strasbourg. בגיל 15 הצטרף קורנלי לאקדמיית הנוער של לה-מאן סארת. הוא ערך את הופעת הבכורה שלו בקבוצה הבוגרת של לה מאן במהלך עונת 2013/14 ושיחק בקביעות בקבוצה ב-2014/15, בה זכה בפרס הכוכב העולה של ליגת העל הצרפתית. ב-13 ביוני 2016 נרשם קורנלי לדראפט ה-NBA ‏2016, בו נבחר בבחירה ה-53 על ידי דנוור נאגטס והצטרף אליה לליגת הקיץ של ה-NBA. הוא נשאר בלה מאן לעונת 2016/17, אך לאחר עונה מאכזבת, בה העמיד ממוצעים של 4.1 נקודות ו-2.9 ריבאונדים למשחק, הושאל למטרופוליטנס 92 ביוני 2017. ב-20 ביוני 2019 חתם קורנלי בפו אורטז מליגת העל הצרפתית ושיחק במדיה במשך שתי עונות. ב-17 בספטמבר 2021 חתם קורנלי על חוזה דו כיווני עם דנוור נאגטס, לפיו חילק את זמנו בין הנאגטס לקבוצת ליגת הפיתוח שלהם, גרנד ראפידס גולד. ב-9 בינואר 2022 הוא נופה על ידי הנאגטס, וב-15 בינואר נרכש על ידי הגרנד ראפידס גולד. ב-27 ביולי 2022 חזר קורנלי לאירופה וחתם בריאל מדריד מליגת ה-ACB הספרדית והיורוליג. בעונת 2022/2023 זכה עם הקבוצה באליפות היורוליג. ב-19 ביוני 2023 חתם קורנלי לשלוש עונות במונקו מליגת העל הצרפתית והיורוליג. קורנלי שיחק עבור הנבחרות הצעירות של צרפת בגביע העולם בכדורסל עד גיל 17 בליטא 2012, באליפות אירופה לנוער בלטביה 2013 ובאליפות אירופה לעתודה באיטליה 2015. בטורניר הכדורסל באולימפיאדת טוקיו (2020) זכה קורנלי עם נבחרת צרפת במדליית כסף לאחר הפסד בגמר לארצות הברית. אמו, פבלה זיגמונדובה, היא כדורסלנית עבר צ'כית, ואביו, מרסיאל, שיחק כדורסל בליגה הצרפתית השנייה. אחותו של פטר, ג'ודי קורנלי-זיגמונדובה, שיחקה בנבחרות הצעירות של צרפת ובילתה ארבע שנים בקבוצת כדורסל המכללות של אוניברסיטת דייטון. פרופיל, באתר Basketball-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר פיב"א החדש Cornelie, l'Alsacien, DNA.fr, ‏1 ביוני 2015 (בצרפתית) Cornelie, la nouvelle pépite du Mans, Le Telegramme, ‏6 בספטמבר 2015 (בצרפתית) Denver Nuggets Select Murray, Hernangomez and Beasley in First Round of 2016 NBA Draft, דנוור נאגטס, ‏24 ביוני 2016 Petr Cornélie prêté par Le Mans à Levallois, ל'אקיפ, ‏27 ביוני 2017 (בצרפתית) Nuggets Sign Petr Cornelie to Two-Way Contract, דנוור נאגטס, ‏17 בספטמבר 2021 Denver Nuggets Sign Davon Reed to Two-Way Contract, דנוור נאגטס, ‏9 בינואר 2022 וירטוס אחרי אוג'יליי, קורנלי חתם בריאל, באתר ערוץ הספורט, 27 ביולי 2022 מונקה חתם בבאסקוניה, קורנלי במונאקו, באתר ערוץ הספורט, 19 ביולי 2023 פרופיל, באתר גביע העולם בכדורסל עד גיל 17 2012 פרופיל, באתר אליפות אירופה בכדורסל עד גיל 18 2013 צפו: ארה"ב זכתה במדליית הזהב, באתר ערוץ הספורט, 7 באוגוסט 2021 Petr Cornelie, le futur en grand, לה-מאן סארת, ‏31 במרץ 2015 (בצרפתית) ג'ודי קורנלי-זיגמונדובה, באתר אוניברסיטת דייטון
יאקוב אונדרייקה

יאקוב אקסל פר אונדרייקה (בשוודית: Jacob Axel Per Ondrejka; נולד ב-2 בספטמבר 2002 בלנדסקרונה שבשוודיה) הוא כדורגלן שוודי המשחק בעמדת קשר הכנף בקבוצת אלפסבורג מליגת העל השוודית ובנבחרת שוודיה. אונדרייקה גדל במחלקות הנוער של BK לנדרונה לנדסקרונה. בשנת 2019 החל לשחק בקבוצה הבוגרת של לנדסקרונה במסגרת הליגה השוודית השלישית, במדיה ערך 23 הופעות ליגה והבקיע שער אחד. ב-3 בינואר 2020 חתם אונדרייקה באלפסבורג מליגת העל השוודית. ב-12 בינואר 2023 ערך אונדרייקה את הופעת הבכורה שלו בנבחרת שוודיה, בניצחון 2-1 על נבחרת איסלנד במשחק ידידות. במשחק זה הבקיע את שער הבכורה שלו בנבחרת. יאקוב אונדרייקה, באתר Transfermarkt יאקוב אונדרייקה, באתר Soccerway יאקוב אונדרייקה, באתר WorldFootball.net יאקוב אונדרייקה, באתר FootballDatabase.eu
קיליקס (מיתולוגיה)

קיליקס (ביוונית: Κίλιξ) היה נסיך פיניקי במיתולוגיה היוונית והאפונים של קיליקיה. היגינוס הזכיר את קיליקס בן אגנור כמי שיצא לחפש אחר אחותו החטופה אירופה כמו אחיו קדמוס ופויניקס, הגיע לקיליקיה ונשאר שם, ונתן לארץ את שמה. גם יואנס צצס הזכיר את קיליקס בן אגנור, אחי קדמוס ופויניקס, כנותן השם לקיליקיה. לפי הרודוטוס, הקילקיים נקראו בעבר היפכֿאים (Ὑπαχαιοὶ), וקיבלו שמם מקיליקס בן אגנור, איש פיניקי. פסאודו־אפולודורוס ציין שאגנור שלח את בניו, קדמוס, פויניקס וקיליקס, לחפש אחר אירופה, ואיים עליהם לא לחזור אם לא ימצואה, ולכן נשארו בארצות רחוקות; קיליקס נשאר בארץ ליד פיניקיה ומסביב לפירמוס שהייתה כפופה לו, ונקראה קיליקיה. הוא הוסיף שייתכן שתאסוס הוא לא בנו של פוסידון אלא בנו של קיליקס. בהמשך, סרפדון בן אירופה הסתכסך עם אחיו בכרתים, חבר לקיליקס שהיה במלחמה עם הליקיים, ולאחר שקיבל חלק מהארץ נעשה למלך ליקיה. דיודורוס סיקולוס סיפר שקוריבס (אנ') בן יאסיון וקיבלי התחתן עם תבה (גר') בת קיליקס (שהיא אולי האפונים לתבאי הקיליקית (אנ')). הוא גם הביא את דברי אוהמרוס, שסיפר שכשזאוס עלה למלכות, הוא הגיע בנדודיו לקיליקיה והכניע את קיליקס שליט האזור. היגינוס (אנ'), Fabulae, ‏178 (ראו במקור הלטיני ובתרגום לאנגלית) יואנס צצס, כיליאדס, 7.159–7.165 (ראו במקור היווני ובתרגום לאנגלית) הרודוטוס, היסטוריות, 7.91 (ראו במקור היווני ובתרגום עברי) פסאודו־אפולודורוס, ביבליותקה, 3.1.1–3.1.2 דיודורוס סיקולוס, ביבליותקה היסטוריקה, 5.48.5–5.49.3 (ראו במקור היווני ובתרגום לאנגלית) דיודורוס סיקולוס, ביבליותקה היסטוריקה, 6.1.8–6.1.10 (ראו במקור היווני ובתרגום לאנגלית)
דסלורטדין

דסלורטדין (אנגלית: desloratadine) היא אנטיהיסטמין דור שני המשמשת כטיפול נגד אלרגיה. דסלורטדין היא מטבוליט פעיל של לוראטדין. התרופה קיבלה פטנט ב-1984 ונכנסה לשימוש ב-2001. דסלורטדין משמשת כטיפול נגד נזלת אלרגית, גודש באף, וסרפדת (בלועזית אורטיקריה). היא בין המטבוליטים ראשים של לוראטדין ושתי התרופות דומות בבטיחות ויעילות. דסלורטדין זמינה במינונים שונים ונכמרת בשמות רבים ברחבי עולם. תופעות הלוואי השכיחות הן עייפות (1.2%), פה יבש (3%), וכאב ראש (0.6%). בנזוציקלוהפטנים אזאטדין מדיה וקבצים בנושא דסלורטדין בוויקישיתוף Lieberman P, Hernandez-Trujillo V, Lieberman J, Frew AJ (2008). "Antihistamines". Clinical Immunology. Elsevier. pp. 1317–1329. doi:10.1016/b978-0-323-04404-2.10089-2. Desloratadine is a metabolite of loratadine. The onset of action is within 1 hour. Peak serum concentrations of desloratadine appear 3 hours after dosing. The mean elimination half-life of desloratadine is 27 hours and that of its metabolite is 36 hours. The consumption of food does not interfere with the absorption of desloratadine. Wheal inhibition is detected 1 hour after administration and may last 24 hours. Fischer J, Ganellin CR (2006). Analogue-based Drug Discovery. John Wiley & Sons. p. 549. ISBN 9783527607495. See S (בנובמבר 2003). "Desloratadine for allergic rhinitis". American Family Physician. 68 (10): 2015–2016. PMID 14655812. {{cite journal}}: (עזרה) Drugs.com Desloratadine entry at drugs.com international Page accessed May 4, 2015 González-Núñez V, Valero A, Mullol J (במאי 2013). "Safety evaluation of desloratadine in allergic rhinitis". Expert Opinion on Drug Safety. Informa Healthcare. 12 (3): 445–453. doi:10.1517/14740338.2013.788148. PMID 23574541. S2CID 40472187. {{cite journal}}: (עזרה)
פרוספר ז'וליו דה קרביון

פְּרוֹסְפֶּר ז'וֹלְיוֹ דֶה קְרֶבִּיוֹן (בצרפתית: Prosper Jolyot de Crébillon‏; 13 בינואר 1674 – 17 ביוני 1762) היה מחזאי טרגדיות צרפתי. קרביון נולד בדיז'ון, שם אביו, מלכיור ז'וליו (Melchior Jolyot), היה נוטריון-מלכותי. לאחר שהתחנך בבית הספר הישועי בעיירה, ולאחר מכן בקולז' מזרן (אנ'). הוא הפך לעורך דין, והוצב במשרדו של עורך דין בשם פרייר (Prieur) בפריז. בעידודו של מעסיקו, בנו של חבר ותיק של המשורר והמחזאי פול סקארון (אנ'), הוא כתב את Mort des enfants de Brutus ("מות ילדיו של ברוטוס"), שמעולם לא הוצג על הבמה. בשנת 1705 הוא הצליח עם Idoménée (אידומנאוס); המחזה שלו Atrée et Thyeste (אטראוס ותיאסטס) הוצג בשנת 1707 שוב ושוב בחצר המלוכה; Electre (אלקטרה) הופיע ב-1709; ובשנת 1711 כתב את המחזה הטוב ביותר שלו, Rhadamiste et Zénobie (רדמיסטוס וזנוביה), שנחשב כיצירת המופת שלו למרות עלילה מסובכת יתר על המידה. אבל המחזה Xerxes (חשיארש) שכתב ב-1714 הוצג רק פעם אחת ו-Sémiramis (סמירמיס) (1717) היה כישלון מוחלט. בשנת 1707 נשא קרביון לאישה נערה חסרת פרוטה, שמתה והותירה לו שני ילדים קטנים. גם אביו מת, חדל פירעון. בשלוש שנים בחצר המלוכה הוא לא הרוויח דבר ועורר קנאה ניכרת. מדוכא ומדוכדך, עבר לגור בעליית גג, שם הקיף את עצמו בכלבים, חתולים וציפורים, שאיתם התיידד; הוא נעשה אדיש לחלוטין לניקיון או לאוכל, וחיפש נחמה רק בעישון. הוא חזר לבמה ב-1726 עם מחזה מצליח, Pyrrhus (פירוס). ב-1731, למרות הסתגרותו הארוכה, הוא נבחר לאקדמיה הצרפתית; ב-1735 מונה לצנזור מלכותי; ובשנת 1745 העניקה לו מאדאם דה פומפדור פנסיה של 1,000 פרנק ומשרה בספרייה המלכותית. בשנת 1748 הוצג המחזה שלו Catilina (קטילינה) בהצלחה רבה בחצר המלוכה; ובשנת 1754, בן שמונים, הוא העלה את הטרגדיה האחרונה שלו, Le Triumvirat (הטריומווירט). גם בנו היחיד קלוד היה סופר. קרביון נחשב בעיני רבים כטוב יותר מוולטר כמשורר טרגי. רוח היריבות גרמה לוולטר לקחת את הנושאים של לא פחות מחמש מהטרגדיות של קרביון (סמירמיס, אלקטרה, קטילינה, הטריומווירט ואטראוס), כשלו. מה שנקרא Éloge de Crébillon ("שבחו של קרביון", 1762) (הכותרת הייתה אירונית), שהופיע בשנת מותו של המשורר, יוחס בדרך כלל לוולטר, אם כי הוא הכחיש בתוקף שהוא המחבר. ישנן מהדורות רבות של יצירותיו, ביניהן בולטות: Œuvres ("יצירות", 1772), עם הקדמה והספד, מאת ז'וזף דה לה פורט (אנ'); Œuvres (1828), המכיל את Éloge de Crébillon של ד'אלמבר, (1775); ו-Théâtre complet ("תיאטרון שלם", 1885) עם הערות מאת אוגיסט ויטו (Auguste Vito). ביבליוגרפיה מלאה נכתבה על ידי מוריס דוטרה (Maurice Dutrait), ב-Etude sur la vie et le théâtre de Crébillon ("מחקר על החיים והתיאטרון של קרביון", 1895). מדיה וקבצים בנושא פרוספר ז'וליו דה קרביון בוויקישיתוף פרוספר ז'וליו דה קרביון, באתר אנציקלופדיה בריטניקה (באנגלית) אידומנאוס היה מלך כרתים המיתולוגי שהוביל את אנשי כרתים למלחמת טרויה. רדמיסטוס היה מלך ארמניה לתקופה קצרה בשנות ה-50 של המאה הראשונה וזנוביה הייתה אשתו The Century Dictionary: The Century cyclopedia of names ... ed. by Benjamin E. Smith ... vol. I. Century Company. 1895. p. 289. Crébillon, Prosper Jolyot de, 1911 Encyclopædia Britannica ערך זה כולל קטעים מתורגמים מהערך Crébillon, Prosper Jolyot de מהמהדורה האחת-עשרה של אנציקלופדיה בריטניקה, הנמצאת כיום בנחלת הכלל
ויסוצקי

האם התכוונתם ל... קלונימוס זאב ויסוצקי – עסקן של "חובבי ציון" מייסד "תה ויסוצקי" תה ויסוצקי – חברת לייצור תה דוד ויסוצקי – איש עסקים ותעשיין יהודי-רוסי, פעיל ציבור ונדבן, בנו של קלונימוס זאב ויסוצקי אברהם ויסוצקי (1883-1949) – רופא וסופר ישראלי יליד רוסיה שכתב בשפה הרוסית ולדימיר ויסוצקי – שחקן קולנוע, משורר וזמר סובייטי
הסופר קאפ האדריאטי

הסופר קאפ של הליגה האדיראטית, המכונה גם הסופר קאפ של ליגת ה-ABA או הסופר קאפ האדריאטי, הוא תחרות סופר-קאפ כדורסל שנתית בין קבוצות הליגה האדריאטית, תחרות אזורית בין קבוצות משש מדינות יוגוסלביה לשעבר: בוסניה והרצגובינה, קרואטיה, מקדוניה הצפונית, מונטנגרו, סרביה וסלובניה. אספת הליגה האדדריאטית שהתקיימה ב-24 ביולי 2017 בבלגרד, סרביה, החליטה לארגן את הסופר קאפ האדריאטי עם 8 משתתפות. בשנת 2017 נערכה המהדורה הראשונה של הסופר קאפ בבר, מונטנגרו, וצדביטה זאגרב זכתה בה. בעונה השנייה נפגשו הקבוצות נפגשו בלקטאשי, בוסניה והרצגובינה, והכוכב האדום בלגרד הוכתרה לאלופה. הסופר קאפ השלישי התקיים בזאגרב, קרואטיה, וזכתה בו פרטיזן בלגרד. קבוצות מבוסניה והרצגובינה, קרואטיה, מקדוניה, מונטנגרו, סרביה וסלובניה שיחקו בעבר בתחרות דומה, כשהיו חלק מהרפובליקה הפדרלית הסוציאליסטית של יוגוסלביה. הגביע היוגוסלבי בכדורסל נערך במשך 33 שנים, מ-1959 עד 1992 (לא נערך ב-1961, 1963–1968). ב-29 ביוני 2020 ביטלה אספת הליגה את טורניר 2020, שהיה אמור להיערך בפודגוריצה, בעקבות מגפת הקורונה. ב-2023, לאחר שלוש שנים בהם לא התקיים הטורניר, ניצחה סטודנטסקי סנטאר את פרטיזן בלגרד בטורניר שנערך בפודגוריצה. 2017: קרואטיה צדביטה זאגרב 2018: סרביה הכוכב האדום בלגרד 2019: סרביה פרטיזן בלגרד 2023: מונטנגרו סטודנטסקי סנטאר להלן רשימה של הקבוצות ששיחקו בסופר קאפ האדריאטי. הליגה האדריאטית הגביע היוגוסלבי בכדורסל אתר האינטרנט הרשמי של הסופר קאפ האדריאטי "The ABA League Second Division will start from the 2017/18 season". הליגה האדריאטית. 24 ביולי 2017. נבדק ב-24 ביולי 2017. {{cite web}}: (עזרה) "Conclusions of the ABA League j.t.d. Assembly". הליגה האדריאטית. נבדק ב-29 ביוני 2020. {{cite web}}: (עזרה) "ABA League j.t.d. Assembly selected new Management". הליגה האדריאטית. נבדק ב-30 במאי 2020. {{cite web}}: (עזרה) "Andrija Stipanović is the 2017 ABA Super Cup MVP". הליגה האדריאטית. נבדק ב-24 בספטמבר 2017. {{cite web}}: (עזרה) "ZVEZDI PRVI TROFEJ U SEZONI Faje MVP Superkupa ABA lige". sport.blic.rs. נבדק ב-13 בדצמבר 2020. {{cite web}}: (עזרה) "Rashawn Thomas is the MVP of the 2019 ABA Super Cup". aba-liga.com. נבדק ב-29 בספטמבר 2019. {{cite web}}: (עזרה)
MVP של הליגה האדריאטית

ה-MVP של הליגה האדריאטית הוא פרס שנתי של הליגה האדריאטית המוענק מאז עונת הבכורה לשחקן המצטיין של העונה הסדירה. דיאן מילוייביץ' מחזיק בשיא הזכיות בפרס, שלוש פעמים, ולוקה ז'וריץ' זכה פעמיים. קניאן ויקס, צ'סטר מייסון ודייוויד סיימון מארצות הברית וגוגה ביתאדזה מגאורגיה הם הזוכים היחידים בפרס מחוץ לאזור הים האדריאטי. דאריו שאריץ' ב-2013/2014 וניקולה קאליניץ' ב-2021/2022 הם שני השחקנים היחידים שקבוצותיהם זכו באליפות באותה שנה. הפרס לא הוענק בעונת 2019/2020, שבוטלה עקב מגפת הקורונה. אתר האינטרנט הרשמי של ליגה האדריאטית "Regular Season MVP: Nikola Janković (Union Olimpija)". aba-liga.com. נבדק ב-5 במרץ 2018. {{cite web}}: (עזרה) "2017/18 Regular Season MVP: Luka Žorić (Cibona)". www.aba-liga.com. "2018/19 Regular Season MVP: Goga Bitadze (Budućnost VOLI)". www.aba-liga.com. "2020/21 Regular Season MVP: Filip Petrušev (Mega Soccerbet)". www.aba-liga.com. "2021/22 Regular Season NLB MVP: Nikola Kalinić (Crvena zvezda mts)". aba-liga.com. נבדק ב-27 באפריל 2022. {{cite web}}: (עזרה) "2022/23 Regular Season NLB MVP: Luka Božić (Zadar)". aba-liga.com. נבדק ב-27 באפריל 2023. {{cite web}}: (עזרה)
סמאש אינטו פיסז

סמאש אינטו פיסז (באנגלית: Smash Into Pieces) היא להקת רוק שוודית, שהוקמה בשנת 2008 בעיר ארברו. הלהקה הוקמה בשנת 2008 על ידי חבריה, בנג'מין ינבו, פר ברגקוויסט, אייזק סנואו, ויקטור וידלונד וכריס-אדם הדמאן-סרביי. היא הוציא את סינגל הבכורה שלה, "Fading", ב-2009. הוא הגיע למקום ה-33 במצעד הסוורייטופליסטן השוודי. בשנת 2012 חתמה על חוזה הקלטות עם חברת התקליטים סוני מיוזיק אנטרטיינמנט. כמה חודשים לאחר מכן קיבלו בטקס פרסי הרוק של בנדיט את פרס "הלהקה החדשה הטובה ביותר של השנה". אלבום הבכורה שלה, Unbreakable, יצא לאור ב-10 באפריל 2013. הוא הגיע למקום השביעי במצעד האלבומים השוודי. לאחר הוצאתו יצאה הלהקה לסיבוב הופעות עם אלטר ברידג' והיילסטורם. ב-25 בפברואר 2015 יצא אלבומה השני, The Apocalypse DJ. במהלך אותה שנה יצאו הסינגלים "Stronger" ו-"Color of Your Eyes". לאחר כמה חודשים עזב סנואו את הלהקה. ב-27 בינואר2017 פורסם האלבום Rise and Shine. מיד לאחר פרסומו עזב גם וידלונד את סמאש אינטו פיסז. ב-12 באוקטובר 2018 יצא לאור אלבומה הרביעי של הלהקה, Evolver. ב-30 בנובמבר 2022 נחשף כי סמאש אינטו פיסז עתידה להשתתף במלודיפסטיבלן, הקדם השוודי לאירוויזיון 2023, עם השיר "Six Feet Under" היא השתתפה במקצה הרביעי של התחרות, שהתקיים ב-25 בפברואר 2023. בערב הגמר, ששודר ב-11 במרץ, דורגה הלהקה במקום השלישי עם 112 נקודות. לאחר התחרות הגיע השיר למקום השני במצעד הסינגלים השוודי. 2013 – Unbreakable 2015 – The Apocalypse DJ 2017 – Rise and Shine 2018 – Evolver 2020 – Arcadia 2021 – A New Horizon 2022 – Disconnect אתר האינטרנט הרשמי של סמאש אינטו פיסז (באנגלית) מדיה וקבצים בנושא סמאש אינטו פיסז בוויקישיתוף סמאש אינטו פיסז, ברשת החברתית פייסבוק סמאש אינטו פיסז, ברשת החברתית אקס (טוויטר) סמאש אינטו פיסז, ברשת החברתית אינסטגרם סמאש אינטו פיסז, ברשת החברתית טיקטוק סמאש אינטו פיסז, סרטונים בערוץ היוטיוב סמאש אינטו פיסז, במסד הנתונים הקולנועיים IMDb (באנגלית) סמאש אינטו פיסז, באתר אפל מיוזיק (באנגלית) סמאש אינטו פיסז, באתר ספוטיפיי סמאש אינטו פיסז, באתר סאונדקלאוד (באנגלית) סמאש אינטו פיסז, באתר Last.fm (באנגלית) סמאש אינטו פיסז, באתר AllMusic (באנגלית) סמאש אינטו פיסז, באתר MusicBrainz (באנגלית) סמאש אינטו פיסז, באתר דיזר סמאש אינטו פיסז, באתר Discogs (באנגלית) סמאש אינטו פיסז, באתר Songkick (באנגלית) סמאש אינטו פיסז, באתר Genius סמאש אינטו פיסז, באתר טיידל (באנגלית) סמאש אינטו פיסז, באתר אמזון מיוזיק "Smash Into Pieces". swedishcharts.com. נבדק ב-26 בפברואר 2023. {{cite web}}: (עזרה) "Konsertanmeldelse "Smash Into Pieces" på John Dee i Oslo 09.05.13". norskrock.blogg.no (בנורווגית). 9 במאי 2013. אורכב מ-המקור ב-22 בדצמבר 2015. נבדק ב-26 בפברואר 2023. {{cite web}}: (עזרה) "Smash Into Pieces". laut.de (בגרמנית). נבדק ב-26 בפברואר 2023. {{cite web}}: (עזרה) SVT (25 בנובמבר 2023). "Loreen och Smash into pieces vidare till final i Melodifestivalen". נבדק ב-26 בפברואר 2023. {{cite web}}: (עזרה) "Veckolista Singlar, vecka 11". Sverigetopplistan. נבדק ב-29 במרץ 2023. {{cite web}}: (עזרה)
Six Feet Under (שיר של סמאש אינטו פיסז)

"Six Feet Under" הוא סינגל שהוקלט על ידי הלהקה השוודית סמאש אינטו פיסז. הוא יצא לאור ב-25 בפברואר 2023, על ידי חברת התקליטים סוני מיוזיק, כסינגל שלא מתוך אלבום. השיר הגיע למקום השני בסוורייטופליסטן, מצעד הסינגלים השוודי. השיר נכתב על ידי הלהקה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12.3 מיליון השמעות. בנובמבר 2022 נחשף כי השיר עתיד להשתתף במלודיפסטיבלן, הקדם השוודי לאירוויזיון 2023. הוא העפיל לשלב הגמר לאחר זכייתו בסיבוב ההצבעה השני במקצה הרביעי של התחרות, שם קיבל 701,606 הצבעות. בגמר, דורג במקום השלישי עם 112 נקודות. מידע על השיר "Six Feet Under" באתר iTunes מידע על הרצועה "Six Feet Under" באתר ספוטיפיי "Sweden: The artists for Melodifestivalen 2023 revealed". EurovisionWorld.com (באנגלית בריטית). Christian Petersen. 2022-11-29. נבדק ב-2023-03-05. Picot, Nathan (2023-03-11). "Loreen wins Melodifestivalen and will represent Sweden for a second time". ESCXTRA.com (באנגלית בריטית). נבדק ב-2023-03-17.
ארווין וורם

ארווין וורם (בגרמנית: Erwin Wurm; נולד ב-1949) הוא אמן עכשווי אוסטרי. הוא מתגורר ופועל באוסטריה ובניו יורק. הפסלים ההומוריסטיים של וורם מותחים ביקורת על תרבות המערב ועל אוסטריה שלאחר מלחמת העולם השנייה. על השימוש בהומור בעבודתו אמר וורם בראיון: "אני חושב שאפשר לגשת לאמיתות על החברה ועל הקיום האנושי בדרכים שונות, אתה לא תמיד צריך להיות רציני. סרקזם והומור יכולים לעזור לך לראות דברים ברוח קלה יותר". וורם הוא אמן מקורי ויוצא דופן. החל מסוף שנות השמונים הרחיב וורם את תפיסת הפיסול ויצר "פסלים לדקה" (One Minute Sculptures). פסלים אלה כוללים חפצים יום-יומיים רדי מייד בתוספת הוראות שימוש מפתיעות לקהל הצופים. הוא הוציא דברים מהקשרם ויוצר סיטואציות מפתיעות בהשתתפות הצופים. באופן זה הכניס וורם חידוש ליחסים בין הצופים לאובייקט, ויצר מימד של השתנות בפסל עצמו. המפגש בין האביזרים השגרתיים והצופים בתערוכה יוצר פיסול חי ומשתנה, שיש לו קיום לדקה אחת בלבד. חלק מהצופים הופכים לשחקנים במופע ואחרים נותרים בעמדת תצפית מממנה הם קולטים את משמעות היצירה. ב-2023 הציג וורם תערוכת יחיד במוזיאון תל אביב, אותה אצרה מירה לפידות. לתערוכה שני חלקים: פסל חוץ גדול בשם "בית צד" שהוא העתק מוקטן של בית ילדותו, וסדרת "פסלים לדקה" הכוללים ריהוט תוצרת ישראל משנות החמישים והשישים של המאה העשרים. מדיה וקבצים בנושא ארווין וורם בוויקישיתוף נעמה ריבה, ארווין וורם מציג בתל אביב, באתר הארץ, 3 באוקטובר 2023 ארווין וורם, באתר Discogs (באנגלית) Erwin Wurm and The Standard, The Standard, ‏31-12-2014 Wurm, E, Pretty Cool People Interviews: Erwin Wurm., SubmarineChanne, 2007 אפי טריגר, ארווין ווּרם: הרחק בבית, באתר פופ טארטס, ‏2023-03-30 Jori Finkel, One Minute Sculptures' Invade the Schindler House', The New York Times, ‏27-01-2016 חגית פלד רותם, צר מלהכיל: בית ילדותו של ארווין וורם התכווץ ונחת במוזיאון תל אביב, באתר מגזין פורטפוליו, ‏22 באפריל 2023 מפגש בתערוכה ארווין ווּרם, באתר מוזיאון תל אביב לאמנות
קלוד-פרוספר ז'וליו דה קרביון

קְלוֹד-פְּרוֹסְפֶּר ז'וֹלְיוֹ דֶה קְרֶבִּיוֹן (בצרפתית: Claude-Prosper Jolyot de Crébillon‏; 13 בפברואר 1707 – 12 באפריל 1777) המכונה קרביון הבן (Crébillon fils), כדי להבדיל בינו לבין אביו, היה סופר צרפתי. קרביון נולד בפריז. הוא היה בנו של מחזאי מפורסם של טרגדיות, פרוספר ז'וליו דה קרביון. הוא קיבל חינוך ישועי בתיכון לואי הגדול המובחר. בתחילת דרכו כתב יצירות קלות שונות, כולל מחזות לתיאטרון האיטלקי בפריז, ופרסם סיפור קצר בשם Le Sylphe בשנת 1730. בשנים 1729 עד 1739 השתתף בערבים של החברה הספרותית "Société du Caveau" (צר') ("הכספת", על שם הקברט שבו הם נערכו) עם אמנים אחרים, כולל אלכסי פירון (אנ'), שארל קולה (אנ') ושארל דוקלו (Charles Duclos). הפרסום של Tanzaï et Néadarné, histoire japonaise ("טנזאי וניאדרנה, היסטוריה יפנית", 1734), שהכיל התקפות מוסוות בקושי על ה-Unigenitus (אנ'), בולה של האפיפיור קלמנס האחד עשר מ-1713, על הקרדינל דה רוהן (אנ') ואחרים, הוביל אותו לזמן קצר בכלא בוונסן. הרומן שלו Les Égarements du cœur et de l'esprit ("תעתועי הלב והנפש") פורסם בין 1736 ל-1738, ואף על פי שהמשיך לערוך אותו ב-1738, מעולם לא הסתיים. פרסום Le Sopha, conte moral ("הספה, סיפור מוסרי"), סאטירה פוליטית ארוטית, ב-1742 אילץ אותו לגלות מפריז למשך מספר חודשים. בסביבות 1744 הוא התקשר בקשר רומנטי עם ליידי הנרייטה מריה סטפורד (Lady Henrietta Maria Stafford), בתו של צ'מברלין של ג'יימס השני, מלך אנגליה, והם נישאו ב-1748. בן נולד לזוג בשנת 1746 ומת בשנת 1750. למרות מצוקה כלכלית, הם חיו יחד עד מותה בשנת 1755. בינתיים הוא פרסם את La Nuit et le moment ("הלילה והרגע", 1745), Ah! quel conte! (אה! איזה סיפור!) ו-Les Heureux Orphelins ("היתומים המאושרים", 1754). הוא לא ירש דבר מהנרייטה ונאלץ למכור את ספרייתו הגדולה ב-1757. בסופו של דבר מצא הכנסה קבועה כצנזור מלכותי (כמו אביו) ב-1759. ב-1768 וב-1772 פרסם את שני הרומנים האחרונים שלו, Lettres de la duchesse de *** au duc de *** ("מכתבים מהדוכסית מ*** לדוכס מ***) ו־Lettres athéniennes ("מכתבים אתונאיים"). דה קרביון הלך לעולמו בפריז ב-12 באפריל 1777. מדיה וקבצים בנושא קלוד-פרוספר ז'וליו דה קרביון בוויקישיתוף כתבי קלוד-פרוספר ז'וליו דה קרביון בפרויקט גוטנברג (באנגלית) קלוד-פרוספר ז'וליו דה קרביון, באתר אנציקלופדיה בריטניקה (באנגלית) קלוד-פרוספר ז'וליו דה קרביון, במסד הנתונים הקולנועיים IMDb (באנגלית) Crébillon, Prosper Jolyot de, 1911 Encyclopædia Britannica Carole Dornier, "Orient romanesque et satire de la religion: Claude Crébillon, Tanzaï et Néadarné et Le Sopha," Eighteenth-Century Fiction Vol. 11: Iss. 4, Article 1 (1999) ערך זה כולל קטעים מתורגמים מהערך Crébillon, Prosper Jolyot de מהמהדורה האחת-עשרה של אנציקלופדיה בריטניקה, הנמצאת כיום בנחלת הכלל
טנסי טירס

טנסי טירס (באנגלית: Tennessee Tears) הוא צמד מוזיקלי שוודי, המתמחה בסוגת הקאנטרי. הוא הוקם בשנת 2014 וחברים בו טילדה פאוק ויונאס הרמאנסון. בשנת 2017 הוציא את סינגל הבכורה שלו, "I love you whatever". בשנים 2020–2022 יצאו הסינגלים "Lucky tonight",‏"Man in the moon" ו-"Do you still think of me" בהתאמה. בנובמבר 2022 נחשף כי השיר "Now I Know", שנכתב על ידי הצמד, תומאס סטנגאארד ואנדרז ורטוב, עתיד להשתתף במלודיפסטיבלן, הקדם השוודי לאירוויזיון 2023. הוא העפיל לשלב גלגל ההצלה לאחר הגעתו בסיבוב ההצבעה השני במקצה השני של התחרות למקום השלישי, שם קיבל 500,652 הצבעות. בשלב גלגל ההצלה הודח באופן סופי מהתחרות. מדיה וקבצים בנושא טנסי טירס בוויקישיתוף טנסי טירס, ברשת החברתית פייסבוק טנסי טירס, ברשת החברתית אינסטגרם טנסי טירס, סרטונים בערוץ היוטיוב טנסי טירס, באתר אפל מיוזיק (באנגלית) טנסי טירס, באתר ספוטיפיי טנסי טירס, באתר סאונדקלאוד (באנגלית) טנסי טירס, באתר Last.fm (באנגלית) טנסי טירס, באתר AllMusic (באנגלית) טנסי טירס, באתר MusicBrainz (באנגלית) טנסי טירס, באתר דיזר טנסי טירס, באתר Discogs (באנגלית) טנסי טירס, באתר Genius טנסי טירס, באתר טיידל (באנגלית) "Sweden: The artists for Melodifestivalen 2023 revealed". EurovisionWorld.com (באנגלית בריטית). Christian Petersen. 2022-11-29. נבדק ב-2023-03-05. Picot, Nathan (2023-03-11). "Loreen wins Melodifestivalen and will represent Sweden for a second time". ESCXTRA.com (באנגלית בריטית). נבדק ב-2023-03-17. "Tennessee Tears gör debut i Melodifestivalen 2023". 15 בינואר 2023. נבדק ב-3 במרץ 2023. {{cite web}}: (עזרה)